ત્યારબાદ બંને યુવકોએ બેગમાંથી સોનું સાફ કરવાનો પાઉડર કાઢ્યો હતો. રૂપલબહેને 62 હજાર રૂપિયાની 6 બંગડી કાઢીને એક વાટકીમાં મૂકી દીધી હતી તે સમયે બંને યુવકો જતા રહ્યા હતા. થોડાક સમય પછી બંને યુવકો પરત આવ્યા હતા અને રૂપલબહેન પાસેથી સ્ટીલનો ડબ્બો માગ્યો હતો. જેમાં બંગડી મૂકી હતી. યુવકોએ રૂપલબહેન અને તેમનાં માતાની નજર ચુકવીને ડબ્બા માંથી બંગડીઓ કાઢી લીધી હતી અને તેમાં શેમ્પૂવાળું પાણી ભરીને ગેસ પર ગરમ કરવા માટે મુક્યો હતો. યુવકોએ રૂપલબહેનને કહ્યું હતુંકે ગેસ પર ડબ્બો થોડોક ગરમ થાય ત્યારે તેમાંથી બગડીઓ કાઢીને બ્રશથી સાફ કરી દેજો. તેમ કહીને યુવકો બાઇક લઇને જતા રહ્યા હતા થોડાક સમય પછીરૂપલબહેને ડબ્બો ખોલ્યો તો તેમાં સોનાની બંગડી ગાયબ હતી. રૂપલબહેન સાથે થયેલી છેતરપિંડી મામલે પોલીસે ગુનો દાખલ કરીને તપાસ શરૂ કરી છે.